Käesoleva aasta aprillikuus Riigikantseleis avatud eelnõude menetlemise infosüsteem EIS  eelnoud.valitsus.ee pakub valitsusväliste partnerite kaasamiseks uusi võimalusi, kuid nende rakendamine ei toimu automaatselt. Selleks, et uus süsteem leiaks kiiremini kasutust avatud ja kaasavaks poliitikakujunduseks, on e-Riigi Akadeemia koostanud  soovitused e-kaasamise korraldamiseks ministeeriumides. Soovitustele on lisatud  seletuskiri, mis kirjeldab õigusloomeprotsessi õiguslikku raamistikku ja sisaldab ettepanekuid selles peituvate tühimike täitmiseks. Koos ministeeriumides kaasamist koordineerivate ametnikega on plaanis soovitusi edaspidi täiustada vastavalt töö käigus saadud kogemustele.